CELEX: E2009C0433
Language: lv
Date: 2009-10-30 00:00:00
Title: EBTA Uzraudzības iestādes Lēmums Nr. 433/09/COL ( 2009. gada 30. oktobris ), ar ko septiņdesmit trešo reizi groza procesuālo un materiālo tiesību noteikumus valsts atbalsta jomā

25.2.2010   
            
            
               LV
            
            
               Eiropas Savienības Oficiālais Vēstnesis
            
            
               L 48/27
            
         EBTA UZRAUDZĪBAS IESTĀDES LĒMUMS
   Nr. 433/09/COL
   (2009. gada 30. oktobris),
   ar ko septiņdesmit trešo reizi groza procesuālo un materiālo tiesību noteikumus valsts atbalsta jomā
   EBTA UZRAUDZĪBAS IESTĀDE,
   ŅEMOT VĒRĀ Līgumu par Eiropas Ekonomikas zonu (1) un jo īpaši tā 61. līdz 63. pantu, kā arī tā 26. protokolu,
   ŅEMOT VĒRĀ Nolīgumu starp EBTA valstīm par Uzraudzības iestādes un Tiesas izveidi (2) un jo īpaši tā 24. pantu un 5. panta 2. punkta b) apakšpunktu,
   tā kā saskaņā ar Uzraudzības un Tiesas nolīguma 24. pantu EBTA Uzraudzības iestāde īsteno EEZ līguma noteikumus par valsts atbalstu,
   tā kā saskaņā ar Uzraudzības iestādes un Tiesas nolīguma 5. panta 2. punkta b) apakšpunktu EBTA Uzraudzības iestāde pieņem paziņojumus vai pamatnostādnes par EEZ līgumā iztirzātajiem jautājumiem, ja tas skaidri paredzēts minētajā līgumā vai Uzraudzības iestādes un Tiesas nolīgumā vai ja EBTA Uzraudzības iestāde to uzskata par nepieciešamu,
   atgādinot procesuālo un materiālo tiesību noteikumus valsts atbalsta jomā (3), ko EBTA Uzraudzības iestāde pieņēma 1994. gada 19. janvārī (4),
   tā kā EBTA Uzraudzības iestādes Valsts atbalsta pamatnostādnēs nodaļa par valsts atbalstu grūtībās nonākušu uzņēmumu glābšanai un pārstrukturēšanai (5) zaudēs spēku 2009. gada 30. novembrī (6),
   tā kā minētā nodaļa atbilst Eiropas Kopienas pamatnostādnēm par valsts atbalstu grūtībās nonākušu uzņēmumu glābšanai un pārstrukturēšanai (7), kuras ir spēkā līdz 2009. gada 9. oktobrim (8),
   tā kā Eiropas Komisija 2009. gada 9. jūlijā pieņēma paziņojumu par darbības termiņa pagarināšanu līdz 2012. gada 9. oktobrim attiecībā uz Kopienas pamatnostādnēm par valsts atbalstu grūtībās nonākušu uzņēmumu glābšanai un pārstrukturēšanai, ko publicēja Eiropas Savienības Oficiālajā Vēstnesī2009. gada 9. jūlijā,
   tā kā Eiropas Komisijas paziņojums par darbības termiņa pagarināšanu attiecībā uz Kopienas pamatnostādnēm par valsts atbalstu grūtībās nonākušu uzņēmumu glābšanai un pārstrukturēšanai skar arī Eiropas Ekonomikas zonu,
   tā kā visā Eiropas Ekonomikas zonā ir jānodrošina EEZ valsts atbalsta noteikumu vienāda piemērošana,
   tā kā saskaņā ar EEZ līguma XV pielikuma beigu daļā iekļautās nodaļas “VISPĀRĪGI” II punktu EBTA Uzraudzības iestādei pēc apspriešanās ar Komisiju ir jāpieņem tiesību akti, kas atbilstu Eiropas Komisijas pieņemtajiem tiesību aktiem,
   tā kā pašreizējā nodaļa par valsts atbalstu grūtībās nonākušu uzņēmumu glābšanai un pārstrukturēšanai zaudēs spēku 2009. gada 30. novembrī, jāpagarina šīs nodaļas darbības termiņš,
   apspriedusies ar Eiropas Komisiju,
   apspriedusies ar EBTA valstīm,
   IR PIEŅĒMUSI ŠO LĒMUMU.
   1. pants
   EBTA Uzraudzības iestādes Valsts atbalsta pamatnostādņu nodaļas par valsts atbalstu grūtībās nonākušu uzņēmumu glābšanai un pārstrukturēšanai darbības termiņš ir pagarināts līdz 2012. gada 30. novembrim.
   2. pants
   Autentisks ir tikai teksts angļu valodā.
   
      Briselē, 2009. gada 30. oktobrī
      
         
            EBTA Uzraudzības iestādes vārdā –
         
            priekšsēdētājs
         
         Per SANDERUD
         
            Kolēģijas loceklis
         
         Kristján Andri STEFÁNSSON
      
   
   
      (1)  Turpmāk “EEZ līgums”.
   
      (2)  Turpmāk “Uzraudzības iestādes un Tiesas nolīgums”.
   
      (3)  Turpmāk “Valsts atbalsta pamatnostādnes”.
   
      (4)  Sākotnēji publicēti OV L 231, 3.9.1994., 1. lpp., un EEZ papildinājumā Nr. 32, 3.9.1994., 1. lpp.
   
      (5)  EBTA Uzraudzības iestādes Lēmums Nr. 305/04/COL, kas publicēts OV L 107, 28.4.2005., 28. lpp., EEZ papildinājumā Nr. 21, 28.4.2005., 1. lpp.
   
      (6)  Lēmuma Nr. 305/04/COL 89. punkts, sk. atsauci 5. zemsvītras piezīmē.
   
      (7)  OV C 244, 1.10.2004., 2. lpp.
   
      (8)  7. zemsvītras piezīmē minētā dokumenta 102. punkts.